
,Baltijos valstybių parlamentų ir Lenkijos Respublikos Seimo ir Senato Europos reikalų komitetai – už aiškias Ukrainos narystės ES perspektyvas

Š. m. balandžio 14 d. Trakuose vyko tradicinis Estijos, Latvijos, Lietuvos ir Lenkijos parlamentų Europos reikalų komitetų pirmininkų konsultacijos prieš Europos Sąjungos parlamentų Europos reikalų komitetų konferenciją.
[bookmark: _GoBack]Baltijos šalių ir Lenkijos parlamentų Europos reikalų komitetų pirmininkai, susitikime  pasisakė už tai, kad Ukrainai būtų suteiktos aiškios narystės Europos Sąjungos (ES) perspektyvos. Tai keturių šalių parlamentinių komitetų, atsakingų už ES reikalus, pirmininkai patvirtino pareiškime dėl Ukrainos, priimtame balandžio 13–14 dienomis Trakuose vykusiame susitikime.  
„Šiuo istoriškai sudėtingu laikotarpiu Ukrainai ir jos laikinajai Vyriausybei ypač reikalinga bent kokia taikios ir demokratinės valstybės ateities perspektyva. Aiški ES pozicija, kad Ukraina vieną dieną gali tapti visateise ES nare, turėtų suteikti Ukrainai daugiau pasitikėjimo. Žinoma, šiandien tai labai sunkiai palyginamos situacijos, tačiau Lietuva supranta Ukrainos ir jos žmonių nerimą bei lūkesčius tiek dėl patirtos 1991 m. sausio 13-osios tragedijos, tiek dėl pačios Lietuvos nerimastingo laukimo, kai tik vos keletą metų prieš tampant ES nare, mūsų šalis gavo patvirtinimą, kad ji taps ES nare“, – teigia Seimo Pirmininko pavaduotojas, Europos reikalų komiteto pirmininkas Gediminas Kirkilas, kartu su Seimo Pirmininko pavaduotoju, Europos reikalų komiteto pirmininko pavaduotoju Petru Auštrevičiumi atstovavęs Lietuvai keturšaliame Europos reikalų komitetų pirmininkų susitikime Trakuose. 
Keturių Baltijos valstybių parlamentų Europos reikalų komitetai savo pareiškime dėl Ukrainos primygtinai ragina Rusiją atitraukti savo kariuomenę iš Ukrainos teritorijos, įskaitant Krymą, bei kviečia Rusiją dvišaliam dialogui su Ukraina. 

Seimo Pirmininko pavaduotojas, Europos reikalų komiteto pirmininkas 
Gediminas Kirkilas, tel. 8 698 42 669 

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

